**ხარაგაულის მუნიციპალიტეტის საკრებულოს 2016 წლის 07 ნოებრის სხდომის**

**ოქმი #18**

**დაბა ხარაგაული 2016 წლის 07 ნოემბერი**

**სხდომას თავმჯდომარეობდა- საკრებულოს თავმჯდომარის მოადგილე მანანა ბარბაქაძე ,**

**სხდომას ესწრებოდნენ საკრებულოს წევრები:** კ. გოგსაძე,რ. შერგელაშვილი,გ. ლაცაბიძე, თ. ავალიშვილი, ა. მაჭავარიანი, ქ.ზუმბაძე, შ.ლურსმანაშვილი, ი. კელენჯერიძე, ვ. თავზარაშვილი, ბ. ფოცხვერაშვილი, ი. ლურსმანაშვილი,, ჯ. გამცემლიძე, გ. გოლუბიანი, ა. ფურცელაძე, მ. ვეფხვაძე, გ. თხელიძე, ვ. ჭიპაშვილი, გ. ხიჯაკაძე, ვ. ტალახაძე, უ. ბერაძე, თ. კალანდაძე, ი. მაღრაძე, მ. ტალახაძე, მ. გელაშვილი, დ. ლურსმანაშვილი, დ. კიკნაძე, თ. კუპრაძე, ბ. ტალახაძე, ო. გაგოშიძე, გ. გრიგალაშვილი, ნ. ზურაბიანი, ლ. აბაშიძე, მ. ღონღაძე.

სულ 35 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**ზ. ორბელაძე** - საკრებულოს აპარატის იურისტი

**მოწვეული პირები:**

**მალხაზ ფხალაძე -** მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსი,

**ნინო მაღლაკელიძე** - **-** მუნიციპალიტეტის გამგეობის საფინანსო - საბიუჯეტო სამსახურის განყოფილების უფროსი.

**საინფორმაციო საშუალებათა წარმომადგენლები:**

**ლ. გოგოლაძე -** გაზეთ „ჩემი ხარაგაულის“ რედაქტორი,

**თ. მაღრაძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ სპეციალისტი,

**თ. ბერიძე -** მუნიციპალიტეტის გამგეობის ადმინისტრაციული სამსახურის თანამშრომელი

სხდომის თავმჯდომარემსაკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 35 წევრი.

მომხრე 31,

წინააღმდეგი 5

დღის წესრიგი მიღებული იქნა ( თან ერთვის).

**დღის წესრიგი**

**1 . ხარაგაულის მუნიციპალიტეტის საკრებულოს თავმჯდომარის თანამდებობიდან გადაყენების შესახებ ხარაგაულის მუნიციპალიტეტის საკრებულოს წევრთა განცხადების განხილვის თაობაზე**

**მომხსვარლამ თავზარაშვილი**

**2. ხარაგაულის მუნიციპალიტეტის საკრებულოს იურიდიულ, სამანდატო, საპროცედურო საკითხთა და ეთიკის კომისიის მიერ ხარაგაულის მუნიციპალიტეტის საკრებულოს ფრაქცია ,,თავისუფალი არჩევანის“-ს დაფუძნების თაობაზე უარყოფით დასკვნასთან დაკავშირებით გადაწყვეტილების მიღების შესახებ მომხს : მიხეილ გელაშვილი**

**3 ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის ანგარიში გაწეული მუშაობის შესახებ**

**მომხს: მალხაზ ფხალაძე**

**4 .ხარაგაულის მუნიციპალიტეტის თვითმმართველი ერთეულის 2016 წლის ბიუჯეტის ცხრა თვის შესრულების შედეგების განხილვის შესახებ**

**მომხს: ვლადიმერ გელაშვილი**

**5. ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე**

**მომხს: მალხაზ ფხალაძე**

**6 . სოფლის მხარდამჭერი პროგრამის ფარგლებში სახელმწიფო ბიუჯეტიდან გამოყოვილი თანხით დაგეგმილი საპროექტო წინადადებების შეთანხმების შესახებ**

**მომხს: მალხაზ ფხალაძე**

**7.ხარაგაულის მუნიციპალიტეტის ადგილობრივი თვითმმართველობის ორგანოების საჯარო მოსამსახურეთა საკონკურსო–საატესტაციო კომისიის თავმჯდომარის გათავისუფლების შესახებ**

**მომხს: მიხეილ გელაშვილი**

**მოისმინეს:** ხარაგაულის მუნიციპალიტეტის საკრებულოს ფრაქცია „ ქართული ოცნება- დემოკრატიული საქართველოს“ თავმჯდომარის ვ. ტავზარაშვილის ინფორმაცია საკითხზე - **ხარაგაულის მუნიციპალიტეტის საკრებულოს თავმჯდომარის თანამდებობიდან გადაყენების შესახებ ხარაგაულის მუნიციპალიტეტის საკრებულოს წევრთა განცხადების განხილვის თაობაზე**

**აზრი გამოთქვეს:** ი. მაღრაძემ, საჭირო არ არის ალბათ რაიმეზე ვისაუბრო, იმაზე მეტიც კი ვთქვი ვიდრე შეიძლებოდა, პირნათელი ვარ ჩემს საქმიანობასთან დაკავშირებით.

სხდომის თავმჯდომარემ დაავალა საკრებულოს იურიდიულ, სამანდატო, საპროცედურო საკითხთა და ეთიკის კომისიას ჩაეტარებია ფარული კენჭისყრა რეგლამენტით გათვალისწინებული პროცედურების დაცვით.ამის შემდეგ სხდომის თავმჯდომარის წინადადებით საკრებულოს სხდომა შეწყდა და გამოცხადდა შესვენება,

**ხსდომა განახლდა 11 საათსა და 53 წუთზე, შესვენების შემდეგ რეგისტრაცია გაიარა საკრებულოს**

**35 -ივე წევრმა.**

სხდომის თავმჯდომარემ საკრებულოს წევრებს გააცნო საკრებულოს იურიდიულ, სამანდატო, საპროცედურო საკითხთა და ეთიკის კომისიის მიერ წარმოდგენილი ფარული კენჭის ყრის შედეგების ოქმი, საკრებულოს თავმჯდომარის ინგა მაღრაძის თანამდებობიდან გადაყენების თაობაზე (თან ერთვის).

**საკრებულომ გადაწყვიტა:** განკარგულება მიღებული იქნეს (თან ერთვის)

**კენჭის ყრის შედეგებზე სამანდატო კომისიის ოქმი თან ერთვის**

**მოისმინეს:** ხარაგაულის მუნიციპალიტეტის საკრებულოსიურიდიულ, სამანდატო, საპროცედურო საკითხთა და ეთიკის კომისიის თავმჯდომარის მ. გელაშვილის ინფორმაცია საკითხზე - **ხარაგაულის მუნიციპალიტეტის საკრებულოს იურიდიულ, სამანდატო, საპროცედურო საკითხთა და ეთიკის კომისიის მიერ ხარაგაულის მუნიციპალიტეტის საკრებულოს ფრაქცია ,,თავისუფალი არჩევანის“-ს დაფუძნების თაობაზე უარყოფით დასკვნასთან დაკავშირებით გადაწყვეტილების მიღების შესახებ**

**(თან ერთვის)**

**აზრი გამოთქვეს:**

**კ. გოგსაძემ,** რომელმაც მოითხოვა განმარტება ფრაქციის შექმნასთან დაკავშირებით უარყოფითი დასკვნის მიღებასთან დაკავშირებით.

**ი.მაღრაძემ** - დასვა კითხვა, რამ გამოიწვია უარყოფითი დასკვნა პლატფორმამ თუ კანონმა

**ვ. ჭიპაშვილმა** მათ განუმარტა თუ რა შემთხვევაში შეიძლება შეიქმნას ფრაქცია, კერძოდ საქართველოს ორგანული კანონის „ ადგილობრივი თვითმმართევლობის კოდექსის“ 30 -ე მუხლი.

სხდომის თავმჯდომარემ კენჭისყრაზე დააყენა საკითხი

**კენჭის ყრაში მონაწილეობას იღებდა საკრებულოს 29 წევრი,**

**მომხრე 20**

**წინააღმდეგი 9**

**კენჭის ყრაში მონაწილეობა არ მიუღია 4 წევრს**

**მოისმინეს:** ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსის მ. ფხალაძის აგნარიში სამსახურის მიერ გაწეული მუშაობის შესახებ (თან ერთვის)**.**

**აზრი გამოთქვეს:**

**ი. მაღრაძემ** მან აღნიშნა, რომ მალხაზი პასუხისმგებლობით უდგება საქმიანობას, მაგრამ მაინტერესებს ჩვენს წინ გაკეთებული ნაპირსამაგრის მიმდებარე ტროტუარი უკვე ჩავარდნილია, ვინ მიიღო ეს მშენებლობა?

**მ. ფხალაძემ** უპასუხა, რომ კომისიამ ჩაიბარა ობიექტი, მაგრამ მათ აქვთ საგარანტიო ვადა და თვითონვე უზრუნველყოფენ ამ ხარვეზის აღმოფხვრას.

**თ. ავალიშვილმა,** აღნიშნა, რომ ღორეშის გზას არ აქვს გაკეთებული სანიაღვრე არხები, რატომ ჩაიბარეთ გზა?

**მ. ფხალაძემ** უპასუხა, რომ გზა ჩაიბარა კომისიამ.

**მ. გელაშვილმა** მიმართა მომხსენებელს, თუ რა ობიექტები გაკეთდა და რა თანხა გაიხარჯა ადგილობრივი ბიუჯეტიდან ასევე აღნიშნა, რომ 2 წელია დგას საკითხი ნადაბურში, ამბულატორიის შენობის შეკეტებაზე.

**მ. ფხალაძემ** გააცნო ობიექტები და გახარჯული თანხის ოდენობა 55019 ლარი ასევე აღნიშნა, რომ სამწუხაროდ ბევრი პროექტია გასაკეთებელი, მაგრამ არ არის საშუალება თუ იქნება რაიმე დანაზოგი გავითვალისწინებთ..

**უ. ბერაძემ** აღნიშნა, რომ კიცხში მემორიალზე გაკეთდა კარები და დღემდე აბმული არ არის.

**მ. ფხალაძემ** უპასუხა, რომ დაინტერესდება და გადაამოწმებს.

**ა. მაჭავარიანმა,** რომელმაც მომხსენებელს მიმართა შეკითხვით თუ რატომ შეჩერდა გაზიფიცირება ლაშეში დადაიწყო თეტრაწყაროში? ასევე ჯაფაროულში მოიხსნა და წავიდა სხვა მიმართულებით.

**მ. ფხალაძემ** უპასუხა, რომ ეს არ არის მათი კომპეტენცია.

**ი. მაღრაძემ** იკითხა თუ რა ღონისძიებები ტარდება ჩუნური კომპანიის მიერ დაზიანებულ გზებზე .

**მ. ფხალაძემ** უპასუხა, რომ საგზაო დეპარტამენტი ახდენს ზესამხედველობას და ხიდის რეაბილიტაციაც განხორციელდება.

შ. ლურსმანაშვილმა, რომელმაც აღნიშნა, რომ წინადადებით შემოდის სამსახურის საქმიანობა შეფასდეს დადებითად

**სხდომის თავმჯდომარემ საკრებულოს წევრებს გააცნო საკრებულოს განკარგულების პროექტი და კენჭის ყრაზე დააყენა საკითხი**

**კენჭის ყრაში მონაწილეობას იღებდა საკრებულოს 29 წევრი,**

**მომხრე 23**

**წინააღმდეგი 6**

**საკრებულომ გადაწყვიტა:** განკარგულება მიღებული იქნეს (თან ერთვის)

კენჭის ყრის შედეგებზე სამანდატო კომისიის ოქმი თან ერთვის.

**მოისმინეს:** ხარაგაულის მუნიციპალიტეტის გამგეობის საფინანსო - საბიუჯეტო სამსახურის განყოფილების უფროსის ნ. მაღლაკელიძის ინფორმაცია საკითხზე - **.ხარაგაულის მუნიციპალიტეტის თვითმმართველი ერთეულის 2016 წლის ბიუჯეტის ცხრა თვის შესრულების შედეგების განხილვის შესახებ (თან ერთვის)**

**აზრი გამოთქვეს:**

**ვ. ჭიპაშვილმა,** აღნიშნა, რომ კომისიამ იმსჯელა აღნიშნულ საკითხთან დაკავშირებით, იყო აზრთა სხვადასხვაობა, აღმასრულებელ ორგანოს მიერთითა იმ მუხლების ნაწილში, რომლებიც არ გამოირცევა მარალი მაჩვენებლებით, არის იმედი, რომ წლის ბოლომდე დაბალანსდება. ა.ა.ი.პ \_თან დაკავშირებით სამსახურის ხელმძღვანელებმა განმარტეს, რომ 9 თვის ხარჯები დაბალანსებულია დამატებითი ინფორმაციები შემოდის და სუბსიდირების საკითხს ერთად გადავწყვეტთ. სოციალური მიმართულებით უნდა აიწიოს შესრულების მაჩვენებელი, გამგეობას მიეთითა, რომ დააფინანსოს ძირითადი ხარჯები.

**ი. მაღრაძემ** მიმართა მომხსენებელს, თუ ხართ კმაყოფილი შედეგებით, როცა ვსაუბრობთ პილოტირებულ პროექტზე ბუნებრივი რესურსებიდან შემოსავალზე სწორედ აღმასრულებელი ხელისუფლების არაჯეროვანი მუშაობის შედეგია რომ ვრ განხორციელდა..

**ნ. მაღლაკელიძემ** აღნიშნა, რომ ვართ 2017 წლის ბიუჯეტის დაგეგმვის პროცესში და შევამცირებთ თანხობრივად იმ შემოსავლებს, რომლებიც არ შესრულდა.

**თ. ავალიშვილმა-** ჯობია ის შემოსავლები, რომელიც არ შესრულდა ნაკლები დაგეგმოთ და თუ შემოსავალი შემოვა მერე გაზარდოთ. ა.ა.ი.პ - ში ხალხს უშვებენ უფასო შვებულებაში, ხელფასებს აკლებენ, რატომ ხდება ეს?.

**ნ. მაღლაკელიძემ** უპასუხა რომ დორექტივებს ჩვენ არ ვაძლევთ გადაწყვეტილებებ თვითონ იღებენ.

სხდომის თავმჯდომარემ საკრებულოს წევრებს გააცნო საკრებულოს განკარგულება ინფორმაციის ცნობად მიღების თაობაზე

**საკრებულომ გადაწყვიტა:** ინფორმაცია მიღებული იქნეს ცნობად (თან ერთვის).

**მოისმინეს:** ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსის მ. ფხალაძის ინფორმაცია საკითხზე -**ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე (თან ერთვის)**

**აზრი გამოთქვეს:**

**კ. გოგსაძემ,** აღნიშნა, რომ ვარძიის გზას ჭირდება პროფილის დამუშავება.

**ი. მაღრაძემ** აღნიშნა, რომ რგფ -ის ფონდიდან თანხა მსხვილი პროექტებისათვის გამოიყოფა ასეთი დანაწევრება ვფიქრობ, რომ არასერიოზულია და რამდენად მისაღები იქნება.

ვ. ჭიპაშვილმა აღნიშნა, რომ თანაბრობის პრინციპიდან გამომდინარე მივესალმები მათ გადაწყვეტილებას.

სხდომის თავმჯდომარემ საკრებულოს წევრებს გააცნო საკრებულოს განკარგულების პროექტი და კენჭის ყრაზე დააყენა საკითხი

კენჭის ყრაში მონაწილეობას იღებდა საკრებულოს 23 წევრი,

მომხრე 19

წინააღმდეგი 0

4 წევრს კენჭისყრაში მონაწილეობა არ მიუღია

**საკრებულომ გადაწყვიტა:** განკარგულება მიღებული იქნეს (თან ერთვის)

კენჭის ყრის შედეგებზე სამანდატო კომისიის ოქმი თან ერთვის

**მოისმინეს:** ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსის მ. ფხალაძის ინფორმაცია საკითხზე - **სოფლის მხარდამჭერი პროგრამის ფარგლებში სახელმწიფო ბიუჯეტიდან გამოყოვილი თანხით დაგეგმილი საპროექტო წინადადებების შეთანხმების შესახებ (თან ერთვის)**

**საკითხთან დაკავშირებით აზრი არ გამოთქმულა**

**სხდომის თავმჯდომარემ საკრებულოს წევრებს გააცნო საკრებულოს განკარგულების პროექტი და კენჭის ყრაზე დააყენა საკითხი**

**კენჭის ყრაში მონაწილეობას იღებდა საკრებულოს 23 წევრი,**

**მომხრე 19**

**წინააღმდეგი 0**

**4 წევრს კენჭისყრაში მონაწილეობა არ მიუღია**

**საკრებულომ გადაწყვიტა: განკარგულება მიღებული იქნეს (თან ერთვის)**

**კენჭის ყრის შედეგებზე სამანდატო კომისიის ოქმი თან ერთვის**

**მოისმინეს:** იურიდიულ, სამანდატო, საპროცედურო საკითხთა და ეთიკის კომისიის თავმჯდომარის მ. გელაშვილის ინფორმაცია საკითხზე - **ხარაგაულის მუნიციპალიტეტის ადგილობრივი თვითმმართველობის ორგანოების საჯარო მოსამსახურეთა საკონკურსო–საატესტაციო კომისიის თავმჯდომარის გათავისუფლების შესახებ**

სხდომის თავმჯდომარემ საკრებულოს წევრებს გააცნო საკრებულოს განკარგულების პროექტი და კენჭის ყრაზე დააყენა საკითხი

კენჭის ყრაში მონაწილეობას იღებდა საკრებულოს 22 წევრი,

მომხრე 22

წინააღმდეგი 0

**საკრებულომ გადაწყვიტა:** განკარგულება მიღებული იქნეს (თან ერთვის)

კენჭის ყრის შედეგებზე სამანდატო კომისიის ოქმი თან ერთვის

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

საკრებულოს თავმჯდომარის მოვალეობის

შემსრულებელი მანანა ბარბაქაძე